
	Izmantoto apzīmējumu skaidrojums

	
*
Apspriežu procedūra

***
Piekrišanas procedūra

***I
Parastā likumdošanas procedūra (pirmais lasījums)

***II
Parastā likumdošanas procedūra (otrais lasījums)

***III
Parastā likumdošanas procedūra (trešais lasījums)
(Norādītā procedūra pamatojas uz akta projektā ierosināto juridisko pamatu.)


	Grozījumi akta projektā

	Izmaiņas, kas ar Parlamenta grozījumiem izdarītas akta projektā, ir iezīmētas treknā slīprakstā. Teksts, kas iezīmēts parastā slīprakstā, tehniskajiem dienestiem norāda tās akta projekta daļas, kurās ierosināti labojumi, lai sagatavotu galīgo teksta redakciju (piemēram, nepārprotami kļūdainas teksta daļas vai to izlaidumi kādā no valodām). Šos ierosinātos labojumus apstiprina attiecīgie tehniskie dienesti.
Informācijas bloka, ko ievieto pirms katra grozījuma attiecībā uz spēkā esošu aktu, kuru plānots grozīt ar attiecīgo akta projektu, trešajā un ceturtajā rindā attiecīgi norāda spēkā esošo aktu un tā atbilstīgo teksta vienību. Daļas, kas tiek pārņemtas no tādas spēkā esoša akta teksta vienības, kura netiek grozīta ar attiecīgo akta projektu, bet kuru Parlaments nodomājis grozīt, iezīmē treknrakstā. Iespējamos šādu teksta daļu svītrojumus apzīmē šādi: […].

EIROPAS PARLAMENTA NORMATĪVĀS REZOLŪCIJAS PROJEKTS
par priekšlikumu Eiropas Parlamenta un Padomes lēmumam, ar ko piešķir turpmāku makrofinansiālo palīdzību Gruzijai

(COM(2010)0804 – C7-0019/2011 – 2010/0390(COD))
(Parastā likumdošanas procedūra, pirmais lasījums)
Eiropas Parlaments,
–
ņemot vērā Komisijas priekšlikumu Eiropas Parlamentam un Padomei (COM(2010)0804),
–
ņemot vērā Līguma par Eiropas Savienības darbību 294. panta 2. punktu un 212. panta 2. punktu, saskaņā ar kuriem Komisija tam ir iesniegusi priekšlikumu (C7–0019/2011),

–
ņemot vērā Līguma par Eiropas Savienības darbību 294. panta 3. punktu,
–
ņemot vērā Reglamenta 55. pantu un 46. panta 1. punktu,
–
ņemot vērā Starptautiskās tirdzniecības komitejas ziņojumu (A7‑0053/2011),
1.
pieņem nostāju pirmajā lasījumā, atbalstot Komisijas priekšlikumu;
2.
prasa Komisijai priekšlikumu iesniegt vēlreiz, ja tā ir paredzējusi šo priekšlikumu būtiski grozīt vai aizstāt ar citu tekstu;
3.
uzdod priekšsēdētājam nosūtīt Parlamenta nostāju Padomei un Komisijai, kā arī dalībvalstu parlamentiem.

